[bookmark: _GoBack]                                                                      PATVIRTINTA
                                                                      Raseinių rajono švietimo pagalbos tarnybos
                                                                      direktoriaus 2026 m. rugsėjo 23 d. įsakymu Nr. DO-122

RASEINIŲ RAJONO UGDYMO ĮSTAIGŲ IKIMOKYKLINIO, PRIEŠMOKYKLINIO IR MOKYKLINIO AMŽIAUS VAIKŲ/MOKINIŲ, TURINČIŲ SPECIALIŲJŲ UGDYMO(SI) POREIKIŲ, PIEŠINIŲ KONKURSO „AUKSINIS RUDUO“ NUOSTATAI 

I. BENDROSIOS NUOSTATOS
1. Raseinių rajono ugdymo įstaigų ikimokyklinio, priešmokyklinio ir mokyklinio amžiaus vaikų/mokinių, turinčių specialiųjų ugdymo(si) poreikių, piešinių konkurso ,,Auksinis ruduo“ 
(toliau – Konkursas) nuostatai reglamentuoja Konkurso tikslą, uždavinius, organizavimo tvarką, dalyvių veiklos įvertinimą ir apdovanojimą.
2. Konkurso organizatoriai: Neringa Norvaišienė, Raseinių mokyklos-daugiafunkcio centro „Spindulys“ ikimokyklinio ugdymo mokytoja metodininkė, el. paštas neringa1028@gmail.com, Vilma Vedauskienė, Raseinių mokyklos - daugiafunkcio centro „Spindulys“ ikimokyklinio ugdymo mokytoja metodininkė, el. paštas vilma.vedauskiene@gmail.com, Jurga Urbonavičienė, Raseinių rajono švietimo pagalbos tarnybos metodininkė. 
3. Konkurso organizavimo nuostatai skelbiami Raseinių rajono švietimo pagalbos tarnybos interneto puslapyje www.rspt.lt
4. Informaciją apie Konkursą teikia Raseinių mokyklos-daugiafunkcio centro „Spindulys“ specialiosios pedagogės: Neringa Norvaišienė, tel. 0 671 05 095, el. paštas neringa1028@gmail.com ir Vilma Vedauskienė, tel. 0 670 01 600, el. paštas vilma.vedauskiene@gmail.com

II. TIKSLAS IR UŽDAVINIAI
5. Tikslas – ugdyti vaikų/mokinių kūrybinį aktyvumą bei meninę raišką, skatinti svajoti ir kurti, kūrybiškai taikyti įvairias meninės raiškos formas ir technikas, suteikti galimybę jiems užsiimti mėgstama kūrybine veikla.
6. Uždaviniai:
6.1. skatinti specialiųjų ugdymo(si) poreikių turinčius vaikus/mokinius atskleisti rudens laikotarpio spalvų ypatumus, akcentuojant judesį, ekspresiją, nuotaiką;
6.2. plėtoti domėjimąsi savo krašto gamta.

III. DALYVIAI  IR KONKURSO ORGANIZAVIMO TVARKA
7. Dalyviai: Raseinių rajono ugdymo įstaigų ikimokyklinio, priešmokyklinio ir mokyklinio amžiaus vaikai/mokiniai, turintys specialiųjų ugdymo(si) poreikių, kurie skirstomi į grupes/klases: 
I grupė – ikimokyklinio ir priešmokyklinio amžiaus vaikai; II grupė – 1-2 klasių mokiniai;  III grupė – 3-4 klasių mokiniai;  IV grupė – 5-7 klasių mokiniai; V grupė – 8-10 klasių mokiniai; 
VI grupė – socialinių įgūdžių ugdymo klasių mokiniai.
8. Dalyviai darbus atsiunčia iki 2026 m. spalio 19 d., adresu: Raseinių 
mokykla-daugiafunkcis centras „Spindulys“, Kalnų g. 15A, Raseiniai.
9. Konkursui pateikiami A4 formato kūrybiniai darbai, kurių tematika atitiktų Konkurso  tikslą ir uždavinius. 
10. Kūrybinių darbų atlikimo technika: akvarelė, guašas, tušas, kreidelės, pieštukas ir kitos piešimo technikos.
11. Darbų skaičius ribojamas – vienas autorius gali pateikti Konkursui ne daugiau kaip vieną darbą.
 12. Darbai ant foninio popieriaus neklijuojami – nepasportuojami.
 13. Ant darbo išorinės pusės priklijuojama kortelė: šriftas Times New Roman, 12 dydis 
(1 priedas).
 14. Prie siunčiamų piešinių pridedamas dalyvių sąrašas (2 priedas).      
 15. Darbai autoriams negrąžinami. Konkurso organizatoriai pasilieka teisę darbus publikuoti savo nuožiūra. Dalyvavimas šiame konkurse yra traktuojamas kaip autorių sutikimas su šiomis sąlygomis.

IV. VERTINIMAS IR APDOVANOJIMAI
[bookmark: _Hlk240618019] 16. Konkursui pateiktus darbus vertins komisija, patvirtinta Raseinių 
mokyklos-daugiafunkcio centro „Spindulys“ direktoriaus įsakymu.
 17. Vertinimo kriterijai: kūrybiškumas, meniškumas, originalus konkurso temos interpretavimas, tvarkingumas.
18. Baigiamasis renginys vyks 2026 m. spalio 28 d. 12.00 val. Raseinių 
mokykloje-daugiafunkciame centre „Spindulys“, į kurį bus kviečiami Konkurso nugalėtojai.
 19. Nugalėtojai apdovanojami Raseinių rajono švietimo pagalbos tarnybos diplomais ir Raseinių mokyklos-daugiafunkcio centro „Spindulys“ atminimo dovanėlėmis.
[bookmark: _Hlk177049322] 20. Piešinių konkurso dalyvių darbai bus eksponuojami Raseinių mokyklos-daugiafunkcio centro „Spindulys“ erdvėse.
21. Pedagogams ar pagalbos mokiniui specialistams, parengusiems mokinius konkursui, bus išduodamos Raseinių rajono švietimo pagalbos tarnybos pažymos. Pažyma bus pateikta per dokumentų valdymo sistemą Kontora.
22. Dalyvaudami Konkurse, dalyviai patvirtina, jog neprieštarauja, kad organizatoriai naudos dalyvio pateiktus asmens duomenis (mokytojų, vaikų vardus, pavardes, ugdymo įstaigos pavadinimą) Konkurso vykdymo tikslais bei juos tvarkys vadovaujantis teisės aktais, reglamentuojančiais asmens duomenų tvarkymą.

Raseinių rajono ugdymo įstaigų ikimokyklinio, priešmokyklinio ir mokyklinio amžiaus vaikų/mokinių, turinčių specialiųjų ugdymo(si) poreikių, piešinių konkurso ,,Auksinis ruduo“ nuostatų
2 priedas



____________________________________________________
(Ugdymo įstaigos pavadinimas)

